**Noaptea albă**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Seară –n lătrături târzii,

Tu și clipele târzii

Îmi dați pacea-ntunecată

Ce a fost de mult uitată!

Câte o mașină trece

Prin ploaia măruntă, rece,

La fereastra mea se stinge

Amintirea ce mă-nvinge.

Latră-ntruna o potaie

Și-mi ajunge în odaie

Visul mucegai de toamnă,

Melancolic mă condamnă

Să m-afund în ropot dulce

Care-n somn de frunze-aduce

Doar regretul goliciunii

Crengilor ce-ntrec tăciunii.

Mai încerc un gând uscat

Ce de ploaie-a fost udat

Și cu pleoapele sfârșite

Las cuvinte risipite

În tăcerea nopții albe.

Număr sute, mii de boabe

Ce izbesc pervazul rece…

Ploaia-n vise mă petrece!